Keeleseaduse kohaselt peavad isikud, kes edastavad teistele teavet (nt asutuse tegevjuht), oskama eesti keelt töökeskkonna nõuete täitmiseks. Siingi on püütud keelenõuete kehtestamist pareerida iseregulatsiooniga: kes ei saa aru, võib teise kohta tööle minna. EÜ asutamislepingu sotsiaalsätetes on aga kirjas, et Euroopa Ühendus toetab liikmesriikide meetmeid töökeskkonna ja töötingimuste parandamisel, töötajate teavitamisel ja ärakuulamisel ja tööturult väljatõrjutud  isikute integreerimisel. On selge, et töötajate teavitamine ja ärakuulamine eeldab eesti keele oskust.